ปจด.ขาดประมาณ 2 เดือนกว่าๆยังไม่ถึง 3 เดือน มีอาการเจ็บเต้านม แต่ตรวจ 2 รอบไม่พบว่าท้อง ก่อนหน้านี้ 2 เดือน ปจด.มาแบบสีเข้มมาน้อยมากแต่มานานถึง 7 วัน ไม่ทราบว่าอาการแบบนี้เป็นอะไรหรือป่าวค่ะ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปแล้ว และไม่พบการตั้งครรภ์ ดังนั้น การที่ประจำเดือนไม่มานาน 2 เดือนกว่า ก็อาจเกิดจากสาเหตุต่างๆ เช่น- การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด- มีน้ำหนักเพิ่มเร็ว- มีการเจ็บป่วยไม่สบาย- มีภาวะไทรอยด์ฮอร์โมนผิดปกติ- การผลิตฮอร์โมนของรังไข่ผิดปกติ เช่น กลุ่มอาการมีถุงน้ำจำนวนมากในรังไข่ (PCOS)- มีพังผืดในมดลูก จากการเคยมีมดลูกอักเสบ หรือเคยขูดมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากครบ 3 เดือนแล้ว ประจำเดือนยังไม่มา แนะนำควรไปพบแพทย์เพื่อตรวจหาสาเหตุค่ะ